open-index/open-wikipedia-markdown huggingface dataset:
வொரெயால்

**வொரெயால்** (*Vauréal*) நகரம் பிரான்ஸ் நாட்டில் அமைந்துள்ளது. தலைநகர் பாரிசிலிருந்து 30 கி.மீ. தொலைவில் உள்ளது. இந்நகரத்தின் தற்போதைய (ஜூலை, 2015) மேயர் சில்வி குஷோ. 2012 கணக்குப்படி இங்கு வாழும் மக்கள் தொகை 15,868 ஆகும்.

## காந்தி சிலை

இந்த ஊர் பிரான்ஸ் நாட்டில் அமைக்கப்பட்ட முதல் காந்தி சிலை இந்நகரில் உள்ளது. காந்தியின் உருவச் சிலையை தமிழ்க் கலாச்சார மன்றம் அன்பளிப்பாக கொடுத்து, 11 நவம்பர் 2011 அன்று நகர மேயர் பெர்னார் மோரன், புதுச்சேரி சுற்றுலா அமைச்சர் ராஜவேலு. இந்தியத் தூதர் ராகேஷ் சூட் ஆகியோரால் திறந்து வைக்கப்பட்டது.

## மேற்கோள்கள்
*INSEE
*Association of Mayors of the Val d’Oise  

## வெளியிணைப்புகள்
*Official website 
*Mérimée database - Cultural heritage 
*Land use (IAURIF) 

பகுப்பு:பிரான்சின் நகரங்கள்‎
சரஸ்வதி ராம்நாத்

**சரஸ்வதி ராம்நாத்** (7 செப்டம்பர் 1925 - 2 ஆகத்து 1999) என்பவர் ஒரு தமிழ் எழுத்தாளர், மொழிபெயர்ப்பாளர் ஆவார். இவர் இந்தியில் இருந்து தமிழுக்கும், தமிழில் இருந்தும் இந்திக்கும் செய்த மொழிபெயர்ப்புக்களுக்காக பெரிதும் அறியப்படுகிறார்.  சிறுகதைகள், புதினங்கள், நாடகங்கள் என்று பல வகை இலக்கியப் படைப்புக்களை மொழியாக்கம் செய்துள்ளார்.  

## வாழ்க்கைக் குறிப்பு
சரஸ்வதியின் சொந்த ஊர் தாராபுரம் ஆகும். இவரின் தந்தை அளித்த ஊக்கத்தினால் இந்தி மொழியை கற்றார். திருமணத்திற்குப் பிறகு சென்னைக்கு குடிபெயர்ந்தார். சிறுகதை ஆசிரியராக விரும்பி பல சிறுகதைகளை எழுதினார். *தினமணிக் கதிர்* ஆசிரியராக இருந்த  *துமிலன்* இவரை மொழிபெயர்க்கும் ஆர்வத்தை உருவாக்கினார். இவர் மொழிபெயர்த்த கதைகளை வெளியிட்டு உதவினார். 

இதன் பிறகு இந்தி மொழிப் படைப்புகளை தமிழில் மொழிபெயர்த்தார். இந்தி மட்டுமல்லாமல் வேறு இந்திய மொழிகளில் இருந்து இந்திக்கு மொழிபெயர்க்கபட்ட படைப்புகளை இந்தியிலிருந்து தமிழுக்கு மொழிபெயர்தார். இவரின் மகன் மருத்துவராகி பெங்களூருக்கு பணி நிமித்தமாக செல்லவேண்டி இருந்ததால் இவரும் பெங்களூருக்கு குடிபெயர்ந்தார்.

## பணி
*மொழிபெயர்ப்பு இலக்கியம் பற்றிய நமது சமூகப் பார்வையே குறுகியதாக உள்ளது. படைப்பிலக்கியத்துக்கு அளிக்கப்படும் அந்தஸ்தும் மரியாதையும் மொழிபெயர்ப்புகளுக்கு அளிக்கப்படுவதில்லை. மொழிபெயர்ப்பும் ஒரு படைப்பாக்கம் என்று ஏற்றுக்கொள்ளப்படாத வரையில் இந்நிலை நீடிக்கத்தான் செய்யும். ஏன் என்பதற்கு என்னிடம் நீண்ட பெருமூச்சுதான் பதில்* என்று தமிழ்ச் சூழலில் மொழிபெயர்ப்பின் நிலை குறித்து கருத்து கூறி உள்ளார்.

## படைப்புகள்
* ''தர்பாரி ராகம்''https://ia802709.us.archive.org/32/items/DarbariRagamShukla/Darbari-Ragam-Shukla.pdf
* ராஜநர்த்தகி
* கூர்ஜரத்தின் செல்வன்
* ஜெய சோமநாத்
* தேவதாசி
* புயலும் ஒளியும்
* வீரசுதந்திரம்
* சப்தபதி
* கங்கை தாய்
* ராதையுமில்லை , ருகுமணியுமில்லை
* நமக்கு நாமே அந்நியர்கள்
* கோதானம் (2003)
* இனி வீடு திரும்ப வேண்டும் (தொகுப்பாளர்: பாவண்ணன், 2002)

## விருதுகள்
* பல்வேறு இந்திய மொழிகளில் உள்ள சிறந்த நாடகங்களை, *இந்திய மொழி நாடகங்கள்* என்ற தலைப்பில், தமிழ் மொழியில் மொழிபெயர்ப்பு செய்தமையை சாகித்திய அகாதமி பாராட்டி, சிறந்த தமிழ் மொழிபெயர்ப்புக்கான சாகித்திய அகாதமி விருதை 1993ஆம் ஆண்டில் வென்றார்.

## மேற்கோள்கள்


## வெளி இணைப்புகள்
* மொழிபெயர்ப்புச் சூழலும் சரஸ்வதி ராம்நாத்தும் 
* ஒரு மொழிபெயர்ப்பாளர்: இலக்கியப் பரிமாற்றமே உயிர்மூச்சு

பகுப்பு:1925 பிறப்புகள்
பகுப்பு:1999 இறப்புகள்
பகுப்பு:தமிழ்-இந்தி மொழிபெயர்ப்பாளர்கள்
பகுப்பு:இந்தி-தமிழ் மொழிபெயர்ப்பாளர்கள்
பகுப்பு:சாகித்திய அகாதமி விருது பெற்றோர்
பகுப்பு:தமிழ்நாட்டுக்கு வெளியே இறந்த தமிழ்நாட்டவர்கள்
கெப்லர்-452பி

**கெப்லர்-452பி** (*Kepler-452b*) என்பது கெப்லர் 452 என்ற ஜி-வகுப்பு விண்மீனைச் சுற்றி வரும் ஒரு புறக்கோள் ஆகும். இப்புறக்கோளை ''கெப்லர்'' விண்வெளித் தொலைநோக்கி கண்டுபிடித்தது. இக்கண்டுபிடிப்பை அமெரிக்காவின் நாசா நிறுவனம் 2015 சூலை 23 அன்று அதிகாரபூர்வமாக அறிவித்தது. நமது சூரியனை ஒத்த வாழ்தகமை வலயத்தைக் கொண்ட ஒரு விண்மீனைச் சுற்றிவரும், பூமியின் அளவினை ஒத்த புறக்கோள் ஒன்று கண்டுபிடிக்கப்பட்டிருப்பது இதுவே நான்காவது தடவையாகும். கெப்லர்-438பி, கெப்லர்-442பி, கெப்லர்-62இ ஆகியவை இதற்கு முன்னர் கண்டுபிடிக்கப்பட்ட பூமியை ஒத்த புறக்கோள்களாகும். ஆனாலும், கெப்லர் 452பி பாறைகளைக் கொண்டதா அல்லது ஒரு சிறிய வளிமக் கோளா என்பது இன்னும் அறியப்படவில்லை. அதன் அடர்த்தியைக் கொண்டு இது ஒரு பாறைக் கோளாக இருக்கலாம் என நம்பப்படுகிறது.

கெப்லர்-452பி கோள் நமது சூரியக் குடும்பத்தில் இருந்து 1,400 ஒளியாண்டுகள் தொலைவில் உள்ளது. *[[நியூ ஹரைசன்ஸ்]]* விண்கலத்தின் வேகத்தில் இக்கோளை அடைய 25.8 மில்லியன் ஆண்டுகள் எடுக்கும்.

## பண்புகள்
இப்புறக்கோள் இதனுடைய சூரியனைச் சுற்றி வர 385 நாட்கள் ஆகின்றது. இது பூமியைவிட வயதில் மூத்த, ஆனால் வாழ்தகமை வலயத்தைக் கொண்ட, ஒரு விண்மீனைச் சுற்றிவரும் புறக்கோள் ஆகும்.. 
இது பூமியை விட ஐந்து மடங்கு அதிக நிறையும், இரண்டு மடங்கு ஈர்ப்பு விசையையும் கொண்டுள்ளது. இது ஒரு புவியொத்த கோளாக இருப்பினும், இதன் அதிக நிறை மற்றும் அடர்த்தி காரணமாக, இது அதிக செயல்பாட்டிலுள்ள எரிமலைகளைக் கொண்ட ஒரு வல்ல-பூமியாக இருக்கும் என கணிக்கப்பட்டுள்ளது. அண்டவெளியிலிருந்து நோக்கும்பொழுது, இக்கிரகம் மேகங்களாலும், மூடுபனியாலும் சூழப்பட்டுள்ளது. கெப்லர்-452 என்பது சூரியனைப் போன்ற தோற்றம் கொண்டுள்ளது.

கெப்லர்-452பி ஒரு பாறையுடைய கிரகமா அல்லது வளிமக்கிரகமா என்பது இன்னும் உறுதிசெய்யப்படவில்லை. இருப்பினும், இது பாறைக்கிரகமாக இருப்பதற்கு அதிக வாய்ப்பு உள்ளது. கெப்லர்-452பி-இல் வாழ்வதற்கு உகந்த சூழ்நிலை உள்ளதா என்பது தெளிவாகவில்லை. இக்கிரகம், ஜி2வி-வகை விண்மீனைச் சுற்றி வருகிறது, இவ்விண்மீனின் வெப்பம் மற்றும் நிறை சூரியனைப் போன்றே உள்ளது, ஆனால் சூரியனை விட 20 விழுக்காடு அதிக ஒளியை உமிழ்கிறது. இவ்விண்மீன், 60 கோடி ஆண்டுகள் பழமையானது, இது சூரியனை விட 1.5 கோடி ஆண்டுகள் பழமையானது. கெப்லர்-452பி கிரகம் இவ்விண்மீனிடமிருந்து பெறும் ஆற்றல், பூமி சூரியனிடமிருந்து பெறும் ஆற்றலைவிட 10 விழுக்காடு அதிகமாகும். கெப்லர்-452பி ஒரு பாறைக் கிரகமாக இருந்தால், இதில் வெள்ளி கிரகத்தினைப் போல் பைங்குடில் விளைவுகளை அமைக்க முடியும்.

## படக்காட்சியகம்

## மேற்கோள்கள்

பகுப்பு:கெப்லர் விண்கலம் கண்டுபிடித்த புறக்கோள்கள்
பகுப்பு:புவியொத்த கோள்கள்
பகுப்பு:சிக்னசு (விண்மீன் குழாம்)
பகுப்பு:புறக்கோள்கள்
ராமேஸ்வரம் (திரைப்படம்)

**ராமேஸ்வரம்** 2007 ஆவது ஆண்டில் வெளியான ஒரு இந்தியத் தமிழ்த் திரைப்படமாகும். எஸ். செல்வம் இயக்கிய இத்திரைப்படத்தை எஸ். என். ராஜா தயாரித்திருந்தார். இப்படத்தில் ஜீவா, பாவனா, மணிவண்ணன், கருணாஸ் ஆகியோர் முக்கிய கதாபாத்திரங்களில் நடித்திருந்தனர். இப்படம் உலகம் முழுவதும் 2007 நவம்பர் 30 அன்று வெளியானது.

## நடிகர்கள்
*ஜீவா - ஜீவன்
*பாவனா - வசந்தி
*மணிவண்ணன் - ஜீவனின் தாத்தா

## விமர்சனம்
ஆனந்த விகடன் வார இதழில் எழுதிய விமர்சனத்தில் "இலங்கையின் ஈரமும் காதலின் காந்தமும் சங்கமிக்கும் இடம் ராமேஸ்வரம்!... இலங்கைப் பிரச்னையைத் தீண்டுவதில் உள்ள தயக்கத்துடனும், அகதிகளின் வாழ்க்கையைச் சிதைத்துவிடாத பக்குவத்துடனும் இயக்குநர் கதையைக் கையாண்டிருப்பது தெரிகிறது. விளைவு... வழக்கமான காதல் கதைக்கு ஏதோ வித்தி யாசமான பின்னணி பிடித்தது போலாகிவிட்டது!" என்று எழுதி  மதிப்பெண்களை வழங்கினர்.

## மேற்கோள்கள்

## வெளி இணைப்புகள்
* 
* 

பகுப்பு:2007 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:ஜீவா நடித்துள்ள திரைப்படங்கள்
பகுப்பு:மணிவண்ணன் நடித்த திரைப்படங்கள்
தொல்பொருளியல் திணைக்களம், இலங்கை

**இலங்கையின் தொல்பொருளியல் திணைக்களம்**, அந்நாட்டில் உள்ள தொல்லியல் மரபுரிமை தொடர்பான பணிகளுக்காக உருவாக்கப்பட்ட அரசாங்கத்தின் ஒரு பிரிவு ஆகும். இது பிரித்தானியர் ஆட்சிக்காலத்தின்போது 19 ஆம் நூற்றாண்டின் பிற்பகுதியில் உருவாக்கப்பட்டது. அனுராதபுரம், பொலநறுவை போன்ற மறக்கப்பட்ட பண்டைக்காலத் தலைநகரங்களின் மீது ஏற்பட்ட ஆர்வமே அப்போதைய இலங்கை அரசாங்கம் தொல்லியல் செயற்பாடுகளில் ஈடுபடுவதற்குக் காரணமாக அமைந்தன.

## நோக்கமும் பணிகளும்
இலங்கையில் தொல்பொருளியல் மரபுரிமை தொடர்பான சரியான முகாமைத்துவத்தை வளர்த்தெடுப்பது இலங்கைத் தொல்பொருளியல் திணைக்களத்தின் முதன்மை நோக்கம். இதனால், இலங்கையின் தொல்லியல் மரபுரிமையை முகாமைப்படுத்துவதையும் அது தொடர்பான செயற்பாடுகளை ஒழுங்குபடுத்துவதையும் இத்திணைக்களம் முக்கிய பணீயாகக் கொண்டுள்ளது.

தொல்பொருளியல் மரபுரிமை தொடர்பில், தேவையான மனித வளங்களையும், நிறுவன வளங்களையும் உருவாக்கிப் பேணுதல்; நாடு முழுவதிலும் உள்ள தொல்லியல் மரபுரிமைகளைப் பாதுகாத்தல்; அவற்றைப் பதிவு செய்தல்; இம்மரபுரிமை தொடர்பாக மக்களிடையே அறிவை வளர்த்தல்; தொல்லியல் களங்களையும், நினைவுச்சின்னங்களையும், தொல்பொருட்களையும் பேணிப் பாதுகாத்தல்; தொடர்பான ஆய்வுகளில் ஈடுபடுதல் என்பன இத்திணைக்களத்தின் செயற்பாட்டு வரம்புக்குள் அடங்குகின்றன.

## மேற்கோள்கள்

## வெளியிணைப்புகள்
* இலங்கைத் தொல்பொருளியல் திணைக்களம்  - இணையத்தளம்.

பகுப்பு:இலங்கை அரசாங்கத் திணைக்களங்கள்
பகுப்பு:இலங்கைத் தொல்லியல்
தொடக்கக் கல்வி

**தொடக்கக் கல்வி** என்பது, பெரும்பாலும் சிறுவர்களுக்கான முதல் நிலைக் கல்வி ஆகும். தொடக்கப் பள்ளிகளில் சிறுவர்களுக்குத் தொடக்கக் கல்வி வழங்கப்படுகிறது. தற்காலத்தில், சிறுவர்கள் தொடக்கக் கல்விக்கான வயதை அடையுமுன்பே முகிழிளம்பருவக் கல்வி (early childhood education) கற்க அனுப்பப்படுகின்றனர். இத்தகைய சூழல்களில், தொடக்கக் கல்வி, முகிழிளம்பருவக் கல்விக்கும், இடைநிலைக் கல்விக்கும் இடைப்பட்டகாலக் கல்வி ஆகும். பல நாடுகளில் தொடக்கக் கல்வி கட்டாயம் ஆக்கப்பட்டுள்ளது. 

தொடக்கக் கல்வியில் நோக்கம் சிறுவர்களுக்கு அடிப்படை எழுத்தறிவையும், எண்ணறிவையும் வழங்குவது ஆகும். தொடக்கக் கல்வியின் முடிவில் சிறுவர்கள் நன்கு எழுதவும், வாசிக்கவும், எண்கள் தொடர்பில் கூட்டல், கழித்தல், பெருக்கல், வகுத்தல் போன்ற அடிப்படைச் செய்கைகளைச் செய்வதற்கும் திறைமை பெறுகிறார்கள். இவற்றுடன், அறிவியல், புவியியல், வரலாறு, சமூகவியல், மதம், இரண்டாம் மொழி போன்ற துறைகளில் ஓரளவு அடிப்படை அறிவும் ஊட்டப்படுகிறது. 

தொடக்கக் கல்விக்கான காலம் 5 தொடக்கம் 7 ஆண்டுகள் வரை வேறுபடுகின்றது. ஆகக் கூடுதலாக கீழ் மழலையர் வகுப்பு, மேல் மழலையர் வகுப்பு என்பவற்றுடன் முதலாம் வகுப்புத் தொடக்கம் ஐந்தாம் வகுப்பு வரையான வகுப்புக்களையும் சேர்த்து மொத்தம் ஏழு ஆண்டு தொடக்கக் கல்வி வழங்கப்படுகிறது.

பகுப்பு:கல்வி
தண்ணீர்ப் பந்தல்

**தண்ணீர்ப் பந்தல்** என்பது கோடைக்காலத்தில் மக்களின்  தாகம் தணிக்க இலவசமாகத் தண்ணீர் வழங்கப்படும் இடமாகும். சிலர் **நீர்மோர்ப் பந்தல்** அமைப்பதும் உண்டு. தண்ணீர் பந்தல்கள் தமிழகத்தில் காலங்காலமாக அமைக்கப்பட்டு வந்துள்ளன.

## பெயராய்வு
ஓலைப் பந்தலின் அடியில் மண் பானையில் தண்ணீர் ஊற்றி வைக்கப்படுவதால் தண்ணீர் பந்தல் என்ற பெயர் வந்ததாக பொதுவான கருத்து உள்ளது. நீருள்ள வாயகன்ற பாத்திரத்தை அல்லது பள்ளத்தை சங்க வழக்கில் *நீர்பத்தர்* என்ற வழக்கம் இருந்துள்ளது. இந்த *பத்தர்* என்பதே *பந்தல்* என்று ஆகி, நீர்பந்தல் என்பது தண்ணீர்பந்தல் என்று மருவி வழங்கி வருகிறது. என்ற கருத்து இலக்கிய ஆதாரங்களுடன் சொல்லப்படுகிறது.

## அமைக்கப்படும் இடங்கள்
தண்ணீர் பந்தல்கள் பெருவழிகளின் ஓரமாக மர நிழலில் அமைக்கபட்டன. அதற்கு தேவையான தண்ணீரை சேமித்துவைக்க கற்பலகைகள் கொண்டு நிரந்தரமாக தொட்டிகள் அமைக்கப்பட்டுள்ளன. இ்வாறான பழைய நீர்த் தொட்டிகள் தற்போதும் காணப்படுகின்றன. மேலும் கோயில் மண்டபங்களில் நிரந்தரமாக  வழிப்போகர்களின் வசதிக்காக அமைப்பதும் உண்டு. திருவிழா காலங்களில் அங்கு கூடும் மக்களின் தாகம் தணிக்க தண்ணீர்ப் பந்தல்கள், நீர் மோர்ப் பந்தல்கள் போன்றவை தற்காலிகமாக தற்போதும் அமைக்கப்படுகின்றன. 

## வரலாறு
### இலக்கியங்களில்
தமிழகத்தில் பழங்காலத்திலிருந்தே தண்ணீர் பந்தல் அமைக்கும் பழக்கம் இருந்துள்ளது. இது ஒரு அறச்செயலாக போற்றப்பட்டுள்ளது. *நீர் அறம் நன்று* என்று சிறுபஞ்சமூலம் தெரிவிக்கிறது. *நிறைந்த பந்தற்ற சும்பவார் நீரும்* என காஞ்சிபுரத்தில் இருந்த நண்ணீர் பந்தலைப் பற்றி மணிமேகலை கூறுகிறது. திருவிளையாடல் புராணத்தில் உள்ள 35வது படலமான தண்ணீர்ப் பந்தல் வைத்த படலம் என்னும் கதையில் பாண்டிய வீரர்களுக்கு சிவபெருமானே தண்ணீர்ப்பந்தல் வைத்தது தாகம் தணித்த கதை உள்ளது. பெரிய புராணத்தில் அப்பர் பெயரில் அப்பூதியடிகள் தண்ணீர்ப்பந்தல் அமைத்து அறப்பணி செய்ததாக கூறப்பட்டுள்ளது.

### கல்வெட்டுகளில்
தமிழகத்தின் மன்னர்களும் தண்ணீர் பந்தல் அமைக்கும் அறச்செயலை செய்து வந்துள்ளனர். மன்னர்களைப் பின்பற்றி செல்வர்களும் தண்ணீர் பந்தல்களை அமைத்ததை கல்வெட்டுகள் உறுதிபடுத்துகின்றன. உத்திரமேரூர், காஞ்சிபுரம் அருகில் உள்ள உக்கல், திருச்செந்துறை, திருப்பராய்த்துறை, செந்தலை போன்ற பல ஊர்களில் உள்ள கோவில்களில், அம்பலம் என, அழைக்கப்படும் மண்டபங்களில், தண்ணீர் பந்தல்கள் அமைக்கப்பட்டிருந்ததை, கல்வெட்டுகள் வழியாக அறியப்படுகிறது. அங்கு அமைக்கபட்ட தண்ணீர் பந்தல்களை பராமரிக்க *தண்ணீர்ப் பந்தல் பற்று* என்னும் பெயரில், நிலதானம் அளித்ததை, திருவேள்விக்குடி மணவாளேசுவரர் கோவிலில் உள்ள விக்கிரம சோழன் கல்வெட்டு கூறுகிறது.

திருச்சிராப்பள்ளிக்கு அருகில் உள்ள சோழமாதேவி கிராமத்தின், கயிலாயமுடையார் கோயிலில் உள்ள இராஜராஜ சோழன் கல்வெட்டில் அங்கு 'ராஜராஜன்' என்று அழைக்கப்பட்ட தண்ணீர் பந்தல் மண்டபம் இருந்தது என்று தெரிகிறது. அகத்தீஸ்வரம் கோவில் கல்வெட்டில், தண்ணீர் பந்தல் முதலாம் இராஜராஜ சோழன் பெயரால், *ஜெயங்கொண்ட சோழன்* எனப் பெயரிட்டு அழைக்கப்ப்பட்டதாக அறிய வருகிறது. 

மனிதர்களுக்கு மட்டுமல்லாமல் பெருவழிகளில் வண்டி இழுத்துவரும் மாடுகளின் தாகம் தணிக்கவும் தண்ணீர் தொட்டிகள் அமைத்தல் அறச்செயலாக செய்யப்பட்டுள்ளது கல்வெட்டுகளின் வழியாக அறியப்படுகிறது. 
## மேற்கோள்கள்

பகுப்பு:தமிழர் பழக்க வழக்கங்கள்
பகுப்பு:நீர்
பகுப்பு:அறச்சாலைகள்
காஞ்சனா

*காஞ்சனா (நடிகை)
*காஞ்சனா (2011 திரைப்படம்)
*காஞ்சனா (1952 திரைப்படம்)
செட்டிகுளம்

**செட்டிகுளம்** என்ற பெயரைக் கொண்ட ஊர்கள்:
*செட்டிகுளம், திருநெல்வேலி மாவட்டம்
*செட்டிகுளம், பெரம்பலூர் மாவட்டம்
*செட்டிக்குளம் (வவுனியா)

;வேறு
*செட்டிக்குளம் தொடருந்து நிலையம்
*செட்டிக்குளம் படுகொலைகள்
தமிழ்நாடன்

**தமிழ்நாடன்**,  (பிறப்பு:  09 சூலை 1941 - இறப்பு: 09 நவம்பர் 2013), சேலம் இருசாயி (எ) கமலபூபதி – ஆறுமுகம் இணையருக்கு பிறந்த இவரின் இயற்பெயர் சுப்பிரமணியன். சிறந்த தமிழ் மொழி பெயர்ப்பு நூலுக்கான சாகித்திய அகாதமியின் விருது பெற்றவர்.
  
## கல்வி
தொடக்கப் பள்ளிக் கல்வி, உயர்நிலைப் பள்ளிக் கல்வி மற்றும் கல்லூரிக் கல்வியை  சேலத்தில் படித்தவர். 1962ஆம் ஆண்டில் ஆசிரியர் பயிற்சி முடித்தவர்.

## குடும்பம்
1968ஆம் ஆண்டில் கலைவாணியை மணந்து ஒரு மகன் மற்றும் மகளுக்கு தந்தையானர். 1972ஆம் ஆண்டில் புதுக்கவிதைக்கான வானம்பாடிக் கவிஞராக அறிமுகம் ஆனார்.

## ஆசிரியர் பணி
17 செப்டம்பர் 1964இல் சேலத்தில் தமிழ் ஆசிரியர் பணியில் இணைந்தவர். பின் பள்ளித் தலைமை ஆசிரியாராகப் பணி புரிந்து ஓய்வு பெற்றவர். இந்திய நடுவண் அரசின் நல்லாசிரியர் விருதை பெற்றவர்.

## பன்முகத்தோற்றங்கள்
பள்ளி ஆசிரியராக அறிமுகமாகி பின் எழுத்தாளராக, ஓவியராக, கவிஞராக, தொல்லியல் களப்பணியாளராக  பன்முகத் தன்மையுடன் தமிழுலகில் அறியப்பட்டவர். பன்னாட்டார் பட்டயம் எனும் செப்பேடு கண்டறிந்து பதிப்பித்தவர். கர்னல் ரீடு அறிக்கையை (கி.பி. 1800) முதன் முதலாக முழுவடிவத்தில் வெளியிட்டவர்.

## விருதுகள்
#  இந்திய அரசின் ஆசிரியர்களுக்கான தேசிய விருது 
# தமிழ்நாடு அரசின் பாரதிதாசன் விருது 
#  கவிஞர் சிற்பி அறக்கட்டளை இலக்கிய விருது
# ஒடியா மொழி சிறுகதைகள் நூல் மொழி பெயர்ப்பிற்காக சாகித்திய அகாதமியின் விருது, ஆண்டு 1999

## படைத்த நூல்கள்
# தமிழ்மொழியின் முதல் அச்சுப் புத்தகம் (1995, 1997, 2010) 
# பரமத்தி அப்பாவு (1800இல் வெள்ளையரை எதிர்த்த வீரைய்யன் வரலாறு) 
# சேலம் : கலையும் இலக்கியமும் (1995) 
# சேலம் திருமணி முத்தாறு (2006, 2010) 
# கொங்கு நாட்டில் கும்பினி ஆட்சி, புதுமலர், ஈரோடு (2009) 
# சேலம் மையப்புள்ளி 2010

## தொகுத்த நூல்கள்
# South Indian Studies (1981) 
# சேலம் மாவட்டம்: சில ஆய்வுகள் (1988) 
# தருமபுரி மாவட்டம்:புதிய ஆய்வுகள் (1996)
# தமிழ்நாட்டு மலைவாழ் பழங்குடி மக்கள் (1996) 
# தாரமங்கலம் கெட்டி முதலி அரசர்கள் (1996) 
# கொங்குக் களஞ்சியம் ( 2008)

## மேற்கோள்கள்


பகுப்பு:1941 பிறப்புகள்
பகுப்பு:2013 இறப்புகள்
பகுப்பு:தமிழக எழுத்தாளர்கள்
பகுப்பு:சாகித்திய அகாதமி விருது பெற்ற தமிழ் எழுத்தாளர்கள்
பகுப்பு:சேலம் மாவட்ட மக்கள்
காட்மியம் சல்பேட்டு

**காட்மியம் சல்பேட்டு** *(Cadmium sulfate)* என்பது CdSO4.xH2O.  என்ற மூலக்கூற்று வாய்ப்பாடுடன் கூடிய ஒரு கனிமவேதியியல் சேர்மமாகும். பரவலாக CdSO4.H2O, என்ற நீரேற்று வடிவம் காணப்பட்டாலும், CdSO4.8/3H2O என்ற நீரேற்று வடிவம் மற்றும் நீரிலியான (CdSO4) ஆகிய மேலும் இரண்டு வடிவங்களில் காட்மியம் சல்பேட்டு காணப்படுகிறது. அனைத்து சல்பேட்டுகளும் நிறமற்றனவாகவும் நீரில் கரையக்கூடியனவாகவும் உள்ளன.

## தோற்றம் மற்றும் தயாரிப்பு

காட்மியம் உலோகம் அல்லது  காட்மியம்ஆக்சைடு அல்லது காட்மியம் ஐதராக்சைடை நீர்த்த கந்தக அமிலத்துடன் சேர்த்து வினைப்படுத்துவதன் மூலம் காட்மியம் எண்ணீரேற்றைத் தயாரிக்கலாம்.

CdO + H2SO4 → CdSO4 + H2O

Cd + H2SO4 → CdSO4 + H2

காட்மியம் சல்பேட்டின் நீரிலி வடிவத்தை சோடியம் பெர்சல்பேட்டை காட்மியத்துடன் சேர்த்து தயாரிக்கலாம்

Cd + Na2S2O8 → CdSO4 + Na2SO4 

இயற்கையில் காட்மியம் சல்பேட்டு நான்கு நீரேற்று வடிவமான உடுரோப்சைட்டு (CdSO4•4H2O) மற்றும் அடிப்படை உப்பாக நையிடர்மேரைட்டு கனிமம் (Cu4Cd(SO4)2(OH)6•4H2O). ஆகியவற்றில் காணப்படுகிறது.

## பயன்கள்

மின்சுற்றுகளில் மின்முலாம் பூச்சாக காட்மியம் சல்பேட்டு பயன்படுகிறது. காட்மியம் சல்பைடு போன்ற காட்மியம் சார்ந்த நிறமிகள் தயாரிப்புக்கு முன்னோடியாக விளங்குகிறது. மேலும் இச்சேர்மம் ஒளிரும் திரைகளில் நிறமியாகவும் வெசுட்டன் செந்தர மின்கலன்களில் மின்பகுளியாகப் பயன்படுகிறது. 
## மேற்கோள்கள்


பகுப்பு:காட்மியம் சேர்மங்கள்
பகுப்பு:சல்பேட்டுகள்
வின்சன் மலைத்திரள்

**வின்சன் மலைத்திரள்** அல்லது **வின்சன் மலை** (*Vinson Massif*; ), அண்டார்டிகாவில் உள்ள எல்ஸ் ஒர்த் மலையில் அமைந்த அண்டார்டிகா கண்டத்தின் மிகப்பெரிய திண்மப்பாறைத் தொகுதியாகும். உலக கொடுமுடிகளில் உயரத்தில் எட்டாவது இடத்தை வகிக்கும் வின்சன் மாசிப் கொடுமுடியை சனவரி 1958ஆம் ஆண்டில், அமெரிக்க ஐக்கிய நாட்டின் கப்பற்படை விமானம் முதலில் கண்டு பிடித்தது. இம்முயற்சிக்கு காரணமாக இருந்த ஜார்ஜியா மாநிலத்தின் அரசியல்வாதி கார்ல் வின்சனின் பெயர் சூட்டப்பட்டது.  01 சனவரி 2006இல் *வின்சன் மலை* , **வின்சன் திண்மப்பாறைத் தொகுதி** இரண்டும்  தனித்தனியானவையாக அடையாளப்படுத்தி அறிவிக்கப்பட்டன அண்டார்டிகாவின் வின்சன் மலை 4892 மீட்டர் உயரம் கொண்டது.

## இதனையும் காண்க
* மல்லி மஸ்தான் பாபு
* டஷி நுங்ஷி மாலிக்

## மேற்கோள்கள்

பகுப்பு:மலைகள்
பகுப்பு:சிகரங்கள்
பகுப்பு:அண்டார்க்டிக்கா
மலைக்கோட்டை அதிவிரைவு வண்டி

**மலைக்கோட்டை அதிவேக விரைவுத் தொடருந்து** (*Rockfort Superfast Express*) ஆனது ஒரு இரவு நேர ரயில் சேவையாகும். ஒரே நாள் இரவில் இந்த இரயில் சேவை திருச்சிராப்பள்ளி முதல் சென்னை எழும்பூர் வரை சென்றடைகிறது. இது தனது முதல் சேவையினை **01 ஆகஸ்டு 1972** ஆம் ஆண்டு தொடங்கியது. இதன் பயண தூரமானது *337 கி.மீ* தொலைவிற்கு 5 மணி நேரங்களில் சென்றடைகிறது. 

தற்போது மலைக்கோட்டை விரைவு இரயிலானது 12654 என்ற எண்ணில் திருச்சிராப்பள்ளி சந்திப்பில் இருந்து சென்னை எழும்பூர் இரயில் நிலையம் வரையிலும், 12653 என்ற எண்ணில் மறுமுனையான சென்னை எழும்பூர் இரயில் நிலையத்தில் இருந்து திருச்சிராப்பள்ளி சந்திப்பு வரையிலும் மலைக்கோட்டை விரைவு இரயில் செயல்படுகிறது.

## பின்புல விவரங்கள்
* 12 ஆம் நூற்றாண்டில் திருச்சியின் முக்கிய அடையாள திருத்தலங்களில் முதன்மையான மலைக்கோட்டை கோவிலை மைய்யமாக வைத்து அதை சிறப்பிக்கும் விதமாக இந்த இரயிலுக்கு இப்பெயர் சூட்டப்பட்டது. 
* இந்த இரயில் சேவையானது (1972–2003) காலகட்டம் வரை திருச்சிராப்பள்ளி சந்திப்பு முதல் சென்னை எழும்பூர் இடையே இச்சேவை செயல்பட்டது. 
* பின்பு (2003–2009) வரையிலான காலத்தில் சென்னை எழும்பூர்–தஞ்சாவூர் முதன்மை வழித்தடத்தில் இடையிலான அகலபாதை போடும் பணி நடைபெற்றதால். இந்த இரயில் சேவை தஞ்சாவூர் சந்திப்பு வரை மலைக்கோட்டை எக்ஸ்பிரஸ் *(6177A/6178A)* என்ற மாற்று இரயில் எண்ணில் இயங்கியது. 
* அதன் பிறகு அகலபாதை நீட்டிக்கப்பட்டு மகாமகம் திருவிழா நடக்கும் கும்பகோணம் வரை **மலைக்கோட்டை இரயில் சேவை** செயல்பட்டது. 
* இந்த நீட்டிக்கப்பட்ட சேவையானது 2013 ஆம் ஆண்டு செப்டம்பர் மாதத்துடன் முடிவுக்கு வந்தது. 
* அதன் பின்னர் இந்த இரயில் சேவை மீண்டும் திருச்சிராப்பள்ளி சந்திப்பு–சென்னை எழும்பூர் வரை மட்டுமே செயல்படத் தொடங்கியது.

## கால அட்டவணை

## பயணக்கால அட்டவணை

## எஞ்சின் மற்றும் ரயில் அமைப்பு
 

## பெட்டிகளின் வரிசை
இந்த வண்டியில் மொத்தம் 21 பெட்டிகள் உள்ளது.

## மேற்கோள்கள்

## புற இணைப்புகள்
* 

பகுப்பு:தமிழகத்தில் தொடருந்து போக்குவரத்து
பகுப்பு:இந்திய விரைவுவண்டிகள்
பகுப்பு:தென்னக இரயில்வே தொடர்வண்டிகள்
அந்தமான் விரைவுவண்டி

16031/16032 **அந்தமான் விரைவுவண்டி**, இந்திய நகரங்களான சென்னைக்கும், ஜம்மு தாவிக்கும் இடையே இயக்கப்படுகிறது. இது வாரத்துக்கு மூன்று முறை இயக்கப்படும்.
மொத்தமாக 2800 கி.மீ தொலைவைக் கடக்கிறது. இது போபால், லூதியானா, நாக்பூர், ஜான்சி, புது தில்லி உள்ளிட்ட 78 இடங்களில் நின்று செல்லும்.

## வழித்தடம்
இந்த வண்டி கூடூர் - தெனாலி - குண்டூர் - விசயவாடா - வாரங்கல் - ஜம்மிகுண்டா-நாக்பூர் - இட்டர்சி - போப்பால் சந்திப்பு - பினா - ஜான்சி - குவாலியர் சந்திப்பு - புது தில்லி - ஜிந்து - துரி - லூதியானா - ஜலந்தர் ஆகிய ஊர்களைக் கடந்து செல்கிறது.

## இணைப்புகள்
*  வழித்தட விவரங்கள்

## மேற்கோள்கள்

பகுப்பு:இந்திய விரைவுவண்டிகள்
நெல்லை அதிவேக விரைவு வண்டி

**நெல்லை அதிவேக விரைவு தொடருந்து** இந்திய இரயில்வேயின் தென்னக இரயில்வே மண்டலத்தினைச் சார்ந்த ஒரு அதிவேக விரைவு வண்டி. இது திருநெல்வேலிக்கும் சென்னைக்கும் இடையே தினமும் இரு வழியிலும் இயக்கப்படுகின்றது.

## பெயர்க் காரணம்
திருநெல்வேலியிலுள்ள நெல்லையப்பர் கோவிலின் அடையாளமாக இந்நகரம் ’நெல்லை’ என்றும் அழைக்கப்படுகிறது. எனவே நெல்லையிருந்து கிளம்பும்/வந்தடையும் இவ்வண்டி "நெல்லை அதிவேக விரைவு வண்டி" என்ற பெயரிடப்பட்டுள்ளது.

## குறியீடு
*பழைய எண்கள்*
* 119/120
* 6119/6120
* 2631/2632

*புதிய எண்*
* **12631/12632**

குறியீட்டின் படி, 12631 பெயரிடப்பட்ட இந்த அதிவேக விரைவு வண்டி சென்னையிலிருந்து 19.50 மணிக்குப் புறப்பட்டு திருநெல்வேலியை மறுநாள் காலை 06.40 மணிக்கு அடைகின்றது. மறுமார்க்கத்தில் 12632 எனப் இந்த அதிவேக விரைவு வண்டி தொடருந்து திருநெல்வேலியிலிருந்து 19.55 மணிக்கு புறப்பட்டு சென்னையை மறுநாள் காலை 06.35 மணிக்கு அடைகின்றது. இது இந்தியாவின் பழமையான பயணிகள் தொடருந்து ஆகும். இது 650 கி.மீ தொலைவினை 10 மணி 50 நிமிடங்கள் பயணத்தில் கடக்கின்றது. இந்தத் தொடருந்தின் முக்கியமான நிறுத்தங்கள் மதுரை, திருச்சிராப்பள்ளி, விழுப்புரம் ஆகும். இது 24 பெட்டிகளைக் கொண்டுள்ளது. இந்தத் தொடருந்து **RPM WAP7** எனும் **6350HP திறன் கொண்ட அதிவேக மின்சார எஞ்சின்** கொண்டு இயக்கப்படுகிறது.

## கால அட்டவனை
 

## எஞ்சின்

 
**நெல்லை அதிவேக விரைவு வண்டி** சென்னை எழும்பூரில் இருந்து திருநெல்வேலி சந்திப்பிற்கு 6**350HP திறன் கொண்ட அதிவேக மின்சார எஞ்சின்** மூலம் இயக்கப்படுகிறது.

## இரயில் பெட்டி அமைப்பு
இந்த வண்டியில் முற்றிலும் நவீன மயமாக்கப்பட்ட LHB (Linke Hoffman Busche) எனும் 22 பெட்டிகள் பொருத்தப்பட்டுள்ளன.
 

இதனுடைய அதிவேகம் 130 &nbsp;km/h. இது 2018 முதல் புதிய LHB பெட்டிகளுடன் இயங்குகிறது

=மேற்கோள்கள்=

பகுப்பு:தமிழகத்தில் தொடருந்து போக்குவரத்து
பகுப்பு:இந்திய விரைவுவண்டிகள்
பகுப்பு:தென்னக இரயில்வே தொடர்வண்டிகள்
அமிர்தா விரைவுவண்டி

***அமிர்தா விரைவுவண்டி*** என்னும் வண்டியை இந்திய இரயில்வேயின் தென்னக இரயில்வே இயக்குகிறது. இது திருவனந்தபுரம் சென்ட்ரல் தொடருந்து நிலையத்தில் தொடங்கி மதுரைவரை செல்லும்.

## சான்றுகள்

## இணைப்புகள்

பகுப்பு:இந்திய விரைவுவண்டிகள்
இடைநிலைக் கல்வி

**இடைநிலைக் கல்வி** அல்லது **இரண்டாம் நிலைக் கல்வி** என்பது, தொடக்கக் கல்வியை நிறைவு செய்த பின்னர் தொடர்கின்ற கல்வி ஆகும். இடைநிலைக் கல்வியை முடித்த பின்னர் ஒரு மாணவன் அல்லது மாணவி, உயர் கல்வியை அல்லது தொழிற் பயிற்சியைத் தொடரமுடியும். சில நாடுகளில் தொடக்கக் கல்வி மட்டுமே கட்டாயம். வேறு சில நாடுகளில் இடைநிலைக் கல்வியும் கட்டாயம் ஆகும். 

இடைநிலைக் கல்வியின் காலம் வெவ்வேறு நாடுகளில் வெவ்வேறு அளவுகளைக் கொண்டதாக உள்ளது. பொதுவாக இது 7 அல்லது 8 ஆண்டுகளாகக் காணப்படுகிறது. ஆறாம் வகுப்பு அல்லது ஆறாவது ஆண்டு முதல் 12 அல்லது 13 ஆம் ஆண்டுவரை இடைநிலைக் கல்வி இடம்பெறும். பெரும்பாலான நாடுகளின் கல்வித் திட்டத்தில் 10 ஆம் ஆண்டில் பொதுத் தேர்வு இடம்பெறும். இந்தத் தேர்வின் பெறுபேறு பல்வேறு தொழில் வாய்ப்புக்களுக்கும், உயர்கல்விக்கும் மிகவும் முக்கியமானது. இந்தத் தேர்வில் வெற்றி பெறுவதன் மூலமே இடைநிலைக் கல்வியின் எஞ்சிய பகுதியைத் தொடர முடியும். இடைநிலைக் கல்வியின் முடிவிலும் ஒரு பொதுத் தேர்வு உண்டு. பல நாடுகளில், இதன் பெறுபேறுகளின் அடிப்படையிலேயே மாணவர்கள் பல்கலைக்கழகங்களுக்கோ அல்லது பல்கலைக்கழகக் கல்லூரிகளுக்கோ அனுமதிக்கப்படுகிறார்கள்.

## மேற்கோள்கள்

பகுப்பு:கல்வி
ஆசாத் இந்து விரைவுத் தொடருந்து

**ஆசாத் இந்து விரைவுத் தொடருந்து** என்னும் வண்டியை இந்திய ரயில்வேயின் மத்திய ரயில்வே இயக்குகிறது. இது கொல்கத்தாவுக்கும், புனேவுக்கும் சென்று வரும். மொத்தமாக 2,017 கிலோமீட்டர்களை கடந்து செல்கிறது.

## நிறுத்தங்கள்
# ஹவுரா சந்திப்பு
# கரக்பூர் சந்திப்பு
# டாட்டாநகர் சந்திப்பு சந்திப்பு (ஜம்சேத்பூர்)
# சக்ரதர்பூர்
# ராவுர்கேலா சந்திப்பு
# ஜார்சுகுடா சந்திப்பு
# ராய்கர்
# சம்பல்
# பிலாஸ்பூர்
# ராய்ப்பூர், சத்தீஸ்கர்
# துர்க்
# கோன்டியா
# தும்சர் ரோடு
# நாக்பூர் சந்திப்பு
# பட்னேரா சந்திப்பு
# அகோலா சந்திப்பு
# புசாவள் சந்திப்பு
# மன்மாட்
# கோப்பர்காவ்
# அகமத்நகர்
# டவுண்டு சந்திப்பு
# புனே சந்திப்பு

## மேற்கோள்கள்
*

பகுப்பு:இந்திய விரைவுவண்டிகள்
காட்மியம் நாற்புளோரோபோரேட்டு

**காட்மியம் நாற்புளோரோபோரேட்டு** *(Cadmium tetrafluroborate)* என்பது Cd(BF4)2  என்ற மூலக்கூற்று வாய்ப்பாடுடன் கூடிய ஒரு வேதிச் சேர்மமாகும்.. காட்மியம் டெட்ராபுளோரோபோரேட்டு என்றும் இதை அழைக்கலாம். 

## தயாரிப்பு

நீர்த்த புளோரோபோரிக் அமிலம் மற்றும் காட்மியம் கார்பனேட்டு அல்லது காட்மியம் ஆக்சைடு ஆகிய சேர்மங்கள் வினைபுரிந்து காட்மியம் நாற்புளோரோபோரேட்டை உருவாக்குகின்றன.

## பயன்கள்

சாதாரண சயனைடு மின்முலாம் பூசும் தொட்டிகள் சிக்கலை உண்டாக்குவதாகக் கருதும் இடங்களில் உயர் வலிமை எஃகுவிற்கு மின்முலாம் பூசும் தொட்டிகள் தயாரிக்க இச்சேர்மம் பயன்படுகிறது.

## மேற்கோள்கள்

பகுப்பு:காட்மியம் சேர்மங்கள்
பகுப்பு:போரேட்டுகள்
பகுப்பு:புளோரைடுகள்
பகுப்பு:டெட்ராபுளோரோபோரேட்டுகள்

.
கோவா சம்பர்க் கிராந்தி விரைவுவண்டி

**கோவா சம்பர்க் கிராந்தி விரைவுவண்டி** (*Goa Sampark Kranti Express*) என்பது இந்திய இரயில்வேயினால் இயக்கப்படும் சம்பர்க் கிராந்தி விரைவுவண்டிகளில் ஒன்றாகும். இது கோவாவின் மட்காவில் தொடங்கி, சண்டிகர் வரை செல்கிறது.

## வழித்தடம்

## இணைப்புகள்
* வண்டியின் வழித்தடம்

## மேற்கோள்கள்

பகுப்பு:இந்திய விரைவுவண்டிகள்
அகல் தாக்ஹ்ட் விரைவுவண்டி

**அகல் தாக்ட் விரைவுவண்டி** (*Akal Takht Express*) இந்திய ரயில்சேவைகளில் மிகவும் முக்கியமான தொடருந்து சேவையாகும். இது இந்தியாவின் கிழக்குப் பகுதியான கொல்கத்தாவினை, வடக்குப் பகுதியான அமிர்தசரஸ் உடன் இணைக்கிறது. இது ஒரு அதிவிரைவு ரயில் சேவையாகும். இது 1900 கிலோ மீட்டர் தூரத்தினைச் சராசரியாக மணிக்கு 63 கிலோ மீட்டர் வேகத்தில் அடைகிறது. இதில் குளிரூட்டப்பட்ட ரயில் பெட்டிகள், படுக்கை வசதி கொண்ட ரயில் பெட்டிகள் மற்றும் சாய்வு வசதி கொண்ட இருக்கைகள் மற்றும் பொதுவான வகையிலான இருக்கைகள் கொண்ட ரயில் பெட்டிகள் இணைந்துள்ளன. சரக்கறைக்கான வசதிகள் இந்த ரயில் வசதிகளுடன் வழங்கப்படுவதில்லை.

## முக்கிய ரயில் நிறுத்தங்கள்
அசன்சோல், ஜஸிடிஹ், ஜாஜ்ஹா, பாட்னா, முகல் சாரை, வாரணாசி, லக்னோ, சஹரன்பூர், அம்பாலா காண், லுதியானா மற்றும் ஜலந்தர் ஆகிய இடங்களை முக்கிய ரயில் நிறுத்தங்களாகக் கொண்டுள்ளது.

## வழிப்பாதை மற்றும் நிறுத்தங்களுக்கான நேரங்கள்

## வண்டி எண் 12317
இது சேல்டாஹ் சந்திப்பில் இருந்து, அம்பாலா காண்ட் சந்திப்பு வரை செயல்படுகிறது.  29 மணி நேரம் மற்றும் 10 நிமிடங்கள் இதன் மொத்த பயண நேரம் ஆகும். இந்த வழித்தடத்தினில் 16 நிறுத்தங்களைக் கொண்டு செயல்படுகிறது. மணிக்கு சராசரியாக 56 கிலோ மீட்டர் வேகத்தில் சுமார் 1661 கிலோ மீட்டர் தொலைவினை 29 மணி நேரம் மற்றும் 10 நிமிடங்களில் கடக்கிறது. இது சேல்டாஹ் மற்றும் அம்பாலாவிற்கு இடைப்பட்ட 325 ரயில் நிறுத்தங்களில் 16 நிறுத்தங்களை மட்டுமே கொண்டிருக்கிறது. புறப்படும் நேரத்தில் சராசரியாக 10 நிமிடங்கள் தாமதத்தினையும், சென்றடையும் நேரத்தில் 1 மணி நேரம் மற்றும் 21 நிமிடங்கள் தாமதத்தினையும் கொண்டுள்ளது. இதன் ரயில் பெட்டிகளின் அடுக்கு விவரங்கள் பின்வருமாறு.

L – SLR – GS – S1 – S2 – S3 – S4 – S5 – S6 – S7 – S9 – S10 – S11 – B1 – B2 – B3 – B4 – B5 – A1 – HA1 – S12 – S13 – GS – SLR

## வண்டி எண் 12318
இது அமிர்தசரஸ் சந்திப்பில் இருந்து சேல்டாஹ் சந்திப்பு வரை செயல்படுகிறது. 33 மணி நேரம் 15 நிமிடங்கள் இதன் மொத்த பயண நேரம் ஆகும். இந்த வழித்தடத்தினில் 21 நிறுத்தங்களைக் கொண்டு செயல்படுகிறது. மணிக்கு சராசரியாக 57 கிலோ மீட்டர் வேகத்தில் சுமார் 1911 கிலோ மீட்டர் தொலைவினை 33 மணி நேரம் 15 நிமிடங்களில் கடக்கிறது. அமிர்தசரஸ் மற்றும் சேல்டாஹ் சந்திப்புகளுக்கு இடைப்பட்ட 363 ரயில் நிறுத்தங்களில் 21 நிறுத்தங்களை மட்டுமே கொண்டிருக்கிறது. புறப்படும் நேரத்தில் சராசரியாக இரு நிமிடங்கள் தாமதத்தினையும், சென்றடையும் நேரத்தில் சராசரியாக 56 நிமிடங்கள் தாமதத்தினையும் கொண்டுள்ளது. இதன் ரயில் பெட்டிகளின் அடுக்கு விவரங்கள் பின்வருமாறு.

L – SLR – GEN – S13 – S12 – S11 – S10 – B5 – B4 – B3 – B2 – B1 – A1 – HA1 – S9 – S8 – S7 – S6 – S5 – S4 – S3 – S2 – S1 – GEN – SLR

## மேற்கோள்கள்

பகுப்பு:இந்திய விரைவுவண்டிகள்
பேய்க்கணவாய்

**பேய்க்கணவாய்** (ஆங்கிலம்: *Octopus*) என்பது மெல்லுடலி தொகுதியைச் சேர்ந்த கடல்வாழ் குடும்பம் ஆகும். இக்குடும்பத்தில் உள்ள இனங்கள் அனைத்தும் எட்டு கிளை உறுப்புகளைக் கொண்டுள்ளன. தலைக்காலிகள் (cephalopod) வகுப்பில், 300 வகையான பேய்க்கணவாய்கள் உள்ளன என்று கண்டறிந்துள்ளனர். இவை மொத்த தலைக்காலிகளில் மூன்றில் ஒரு பங்கு ஆகும்.

பேய்க்கணவாயின் உடலில் எலும்பு இல்லாததால், மிகச் சிறிய இடுக்குகளிலும் அவற்றால் நுழைந்து வெளிவர இயலும். இவை பொதுவாக  5 செ.மீ முதல் 5 மீ வரையான அளவுகளில் உண்டு. பேய்க்கணவாய்க்கு மூன்று இதயங்கள் உண்டு. இதன் இரத்தம் நீல நிறத்தில் இருக்கும். இதன் இரத்தத்தில் செப்பு உள்ள ஈமோசயனின் (hemocyanin) என்னும் புரதப் பொருள் உள்ளதால், உயிர்வளி (ஆக்சிசன்) ஏற்றவுடன் அது நீல நிறமாக மாறுகின்றது (ஆக்சிசன் ஏற்காத நிலையில் நிறமற்றதாக இருக்கும்).  பேய்க்கணவாயின்  இந்த மூன்று இதயங்களில் இரண்டு இதயங்கள் கணவாயின் செதிள் அல்லது **பூ** (அல்லது **இணாட்டு** ) எனப்படும் மூச்சுவிடும் பகுதிக்கு நீல இரத்தத்தை இறைக்கப் பயன்படுகின்றது. மூன்றாவது இதயம் உடலுக்குத் தேவையான இரத்தத்தை செலுத்தப் பயன்படுகின்றது. முதுகெலும்பிகளில் உள்ள இரத்தத்தில் சிவப்பணுவில் உள்ள ஈமோகுளோபின் என்னும் இரும்புச்சத்து உள்ள இரத்தம் உயிர்வளியை எடுத்துச் செல்ல சிறந்தது என்றாலும், குளிரான கடல் பகுதிகளில், ஆக்சிசன் குறைவாக உள்ள பகுதிகளில் ஆக்சிசனை எடுத்துச்செல்ல இந்த செப்பு உள்ள ஈமோசயனின் சிறந்ததாக உள்ளது.

பேய்க்கணவாய்கள் அதிக காலம் வாழ்வதில்லை. பெரும்பாலும் சில மாதங்களே வாழ்கின்றன. வட பசிபிக் பெருங்கடல்களில் வாழும் சில மிகப்பெரிய எண்காலிகள் 4-5 ஆண்டுகள் வாழலாம். இனப்பெருக்கத்திற்காகப் புணர்ந்தபின் ஆண் பேய்க்கணவாய்கள் சில மாதங்களில் இறந்து விடுகின்றன. பெண் பேய்க்கணவாய்கள் முட்டையிட்டவுடன் இறந்து விடுகின்றன.

இது முள்ளந்தண்டற்றது. முள்ளந்தண்டுளிகளுள் மொலஸ்கா இனத்தைச் சேர்ந்ததாகும்.

உலகத்திலுள்ள எல்லா சாக்குக்கணவாய்களும் நச்சுத் தன்மை உடையன என்றாலும் நீல வளையங்களைக் கொண்ட பேய்க்கணவாய் மட்டுமே மனிதரைக் கொல்லக் கூடிய அளவு நச்சுத் தன்மையானது. இந்த அழகான பேய்க்கணவாய் உலகிலுள்ள மிகவும் நச்சுத் தன்மையான விலங்குகளில் ஒன்றாகக் கருதப்படுகிறது. இதன் நஞ்சுக்கு மாற்று மருந்து கிடையாது என்பதும் கவனிக்கத் தக்கது.

## உருமாற்றம் மற்றும் நிறமாற்றம்

இரையை வேட்டையாடவும் எதிரிகளிடம் இருந்து தப்பிக்கவும் பேய்க்கணவாய்கள் உருமாறுகின்றன. இதற்காக பேய்க்கணவாய்கள் உடலில் தனித்துவமான தோல் உயிரணுக்கள் அமைந்துள்ளன. மேலும் இவற்றின் உடலில் உள்ள பல்வேறு நிறங்களைக் கொண்ட நிறமிகளின் மூலம் நிறம் மாறுகின்றன.
 இந்த பண்பை வெளிப்படுத்துவதில் நடிக்கும் பேய்க்கணவாய் என்ற இனம் குறிப்பிடத்தக்கது ஆகும்.

## மேற்கோள்கள்


பகுப்பு:கடல்வாழ் உயிரினங்கள்
பகுப்பு:மெல்லுடலிகள்
மலைக்காடை

**மலைக்காடை** (rock bush quail (Perdicula argoondah) என்பது  இந்திய தீபகற்பத்தின் சில பகுதிகளில் காணப்படும் காடை இனமாகும். இது பரந்த அளவில் காணப்படும் ஒரு பொதுவான இனமாகும்.  இதை தீவாய்ப்புக் கவலை குறைந்த இனம் என்று பன்னாட்டு இயற்கைப் பாதுகாப்புச் சங்கம் மதிப்பிட்டுள்ளது. 

## வகைபிரித்தல்
இதில் மூன்று அங்கீகரிக்கப்பட்ட கிளையினங்கள் உள்ளன:
* *P. a. argoondah* மத்தியப் பிரதேசத்திலிருந்து தெற்கே தமிழ்நாடுவரை காணப்படுகிறது.
* *P. a. meinertzhageni* வடமேற்கு இந்தியாவில் காணப்படுகிறது
* மைசூர் சரளைக்காட்டுக் காடை (*P. a. salimalii*) தென்னிந்தியாவின் கருநாடகத்தின் சில பகுதிகளில் காணப்படுகிறது.

## விளக்கம்
இவை புதர்க்காடையை உருவில் மிகவும் ஒத்துள்ளன. புதர்க்காடைக்குக் கண்ணின்மேல் இருக்கும் புருவம் இதற்கு இல்லை. இதன் தொண்டையின் நிறம் செம்பழுப்பிற்கு பதிலாக செங்கல் சிவப்பில் இருக்கும்.  இவை புதர்க்காடைகளுடன் சேர்ந்து மேயக்கூடியவை. இவை சிறு கூட்டமாக கூடி வாழக்கூடியவை. இவை திடீரென்று தாவரங்களில் இருந்து மொத்தமாக எழுந்து பறக்கும் போது மட்டுமே கண்ணில் படுகின்றன. இவை 6.7–7.25 அங்குலம் (17.0–18.4 செமீ) நீளமுள்ளதாகவும், 64–85 கிராம் எடையுள்ளதாக இருக்கும். இவ்வினத்தின் ஆண்பறவைகளுக்கு கழுத்தில் புள்ளிகள் மங்கலான பாக்கு நிறத்தில் இருக்கும். பெண் பறவைகளுக்கு இப்புள்ளிகள் இருக்காது.

## பரவலும் வாழ்விடமும்

மலைக்காடைகள் இந்தியாவின் மேற்குப் பகுதியைப் பூர்வீகமாகக் கொண்டவை. இவை இடம்பெயராத இனம் என்று நம்பப்படுகிறது. இவை வறண்ட பகுதிகளில் புதர்கள் நிறைந்த புல்வெளிகள் மற்றும் முட்செடிகள் நிறைந்த புதர்கள் உள்ள பகுதியில் காணப்படுகின்றன. இவை 600 மீட்டர் (2,000 அடி) உயரத்திற்கு மேல் உள்ள பகுதியில் அரிதாகவே காணப்படுகின்றன.

## நிலை

மலைக்காடைகள் மிகவும் பரந்த வாழிடப் பரப்பைக் கொண்டுள்ளன. இதை தீவாய்ப்புக் கவலை குறைந்த இனம் என்று பன்னாட்டு இயற்கைப் பாதுகாப்புச் சங்கம் மதிப்பிட்டுள்ளது. இவற்றின் எண்ணிக்கை கணக்கிடப்படவில்லை என்றாலும்,  வேட்டையாடுதல் மற்றும் இதன் வாழ்விட அழிப்பால், இதன் எண்ணிக்கை மெதுவாக குறைந்து வருகிறது. இவற்றின் எண்ணிக்கை வீழ்ச்சியின் விகிதம், இந்த இனத்தை அச்சுறுத்தல் நிலையை அண்மித்த இனம் என்ற பிரிவில் பட்டியலிடுவதற்கு போதுமானதாக இல்லை.
 
## மேற்கோள்கள்

பகுப்பு:இந்தியப் பறவைகள்
பகுப்பு:காடைகள்
பகுப்பு:தீவாய்ப்பு கவலை குறைந்த இனங்கள்
சாம்பல் காட்டுக்கோழி

**சாம்பல் காட்டுக்கோழி** அல்லது **சாம்பல் கானாங்கோழி** (grey junglefowl)(*கல்லசு சோனெர்தி*) என்பது ஒரு காட்டுக்கோழி ஆகும். இவை பெரும்பாலும் தென்னிந்தியாவின் மேற்குத் தொடர்ச்சி மலைப் பகுதிகளில் காணப்படுகின்றன
ஆணும் பெண்ணும் நாட்டுக்கோழி போல இருக்கும். சேவலுக்கு உடலின் மேற்பாகத்தில் வெள்ளைக் கோடுகள் இருக்கும். வால் அரிவால் போன்ற தோற்றத்தில் ஒளிரும் கரிய நிறத்தில் இருக்கும். பெட்டைக் கோழிகள் உடல் மேல்பாகம் பாக்கு நிறத்திலும், அடிப்பகுதி கருமை கலந்த வெள்ளையாவும் இருக்கும். இவற்றின் நிறத் தோற்றமானது காடுகள், முட்புதர்களுக்குள் ஒளிந்து கொள்ள உதவியாக இருக்கிறன. இவை காட்டுப் பகுதிகள், திறந்தவெளிகள், புல்வெளியற்ற அடர்ந்த காட்டுப் பகுதிகளில் வாழும் இயல்பு கொண்டவை. பெரும்பாலும் தரைப்பகுதியில் தங்களது நேரத்தைக் கழித்தாலும் எதிரிகளிடமிருந்து தப்புவதற்காக மரங்களின் மேல் பறந்து தாவக்கூடியன.

இந்த கோழிகள் பெப்ரவரி முதல் மே மாதம் வரை முட்டையிடும். 4 முதல் 7 முட்டைகளையிட்டு அடைகாக்கும். 20 முதல் 21 நாட்களுக்குள் குஞ்சுகள் பொரிந்து வெளிவரும். இதனைப் பெட்டைக் கோழிகள் பராமரிக்கும். சேவல்கள் பொதுவாக 860 - 1,250 கிராம் வரையிலும், பெட்டைக் கோழிகள் 560 - 620 கிராம் எடை வரையிலும் வளரக்கூடியவை. இவை 5 ஆண்டுகள் வரை உயிர் வாழக்கூடியவை.

காட்டுக் கோழிகளின் உணவு விதைகள் என்றாலும் இவை பூச்சிகளையும் உண்ணக்கூடியன குறிப்பாக இதன் குஞ்சுகளுக்கு உணவாகத் தரும் இவை, காடுகளில் விதை முளைப்புக்கும், பரவலுக்கும் பெருமளவில் உதவுகின்றன. இடம்பெயரும் குணம் இல்லாத காட்டுக் கோழிகள் அழியும் தருவாயில் உள்ளதாக அறியப்பட்டுள்ளது.

2012 ஆம் ஆண்டு வரை நடந்த ஆய்வின்படி முன்பு இருந்த காட்டுக் கோழிகளில் 30 சதவீதம் அழிந்துவிட்டதாக பன்னாட்டு இயற்கை பாதுகாப்பு அமைப்பு அறிவித்துள்ளது.

## மேற்கோள்கள்

## வெளி இணைப்புகள்

* BirdLife Species Factsheet
* Gamebirds and waterfowl
* Grey Junglefowl in poultry practice

பகுப்பு:தமிழ்நாட்டுப் பறவைகள்
பகுப்பு:இந்தியப் பறவைகள்
பகுப்பு:காட்டுக்கோழி
பகுப்பு:தீவாய்ப்பு கவலை குறைந்த இனங்கள்
இம்சாகர் விரைவுத் தொடருந்து

**இம்சாகர் விரைவுத் தொடருந்து** (*Himsagar Express*) கன்னியாகுமரிக்கும் ஜம்மு தாவிக்கும் இடையே பயணிக்கிறது. இது திப்ருகர் - கன்னியாகுமரி விவேக் விரைவுத் தொடருந்துக்கு அடுத்தபடியாக அதிக தூரம் பயணிக்கும் வண்டியாகும். இது 72 நிலையங்களில் நின்று செல்லும்.

## வழித்தடம்
ஜம்மு தாவி → சக்கி பேங்க் → ஜலந்தர் கன்டோன்மென்ட் → லூதியானா சந்திப்பு → துரி சந்திப்பு → ஜிந்து → ரோத்தக் சந்திப்பு → புது தில்லி தொடருந்து நிலையம் → ஆக்ரா கன்டோன்மென்ட் → குவாலியர் சந்திப்பு → ஜான்சி சந்திப்பு → போப்பால் சந்திப்பு → இட்டர்சி சந்திப்பு → நாக்பூர் சந்திப்பு → பல்லார்ஷா சந்திப்பு  → வாரங்கல் சந்திப்பு → விஜயவாடா சந்திப்பு  → ரேணிகுண்டா சந்திப்பு → வேலூர் காட்பாடி சந்திப்பு - சேலம் சந்திப்பு→ ஈரோடு சந்திப்பு → திருப்பூர்→ கோயம்புத்தூர் சந்திப்பு → பாலக்காடு→ திருச்சூர்→ எர்ணாகுளம்→ கோட்டயம்→ திருவல்லா→ செங்கன்னூர்→ காயம்குளம்→ கொல்லம்→ திருவனந்தபுரம் சென்ட்ரல்→ நாகர்கோவில் → கன்னியாகுமரி

## மேலும் பார்க்க
*விவேக் விரைவுத் தொடருந்து

## சான்றுகள்

## வெளியிணைப்புகள்
*  வழித்தடம்

பகுப்பு:இந்திய விரைவுவண்டிகள்
பகுப்பு:கன்னியாகுமரி மாவட்டத்தில் போக்குவரத்து
ஜம்மு தாவி தொடருந்து நிலையம்

**ஜம்மு தாவி** தொடருந்து நிலையம், இந்ஜுஅ ஒன்றியப் பகுதியான ஜ்ம்மு காசுமீரில் உள்ள ஜம்மு நகரத்தில் உள்ளது. இது ஜம்மு காசுமீரில் உள்ள பெரிய தொடர்வண்டி நிலையமாகும்.

## வண்டிகள்
* உதயப்பூர் – ஜம்மு தாவி  கரீப் ரத் எக்ஸ்பிரஸ்
* புனே – ஜம்மு தாவி ஜீலம் விரைவு வண்டி
* காட்கோடம் – ஜம்மு தாவி கரீப் ரத் எக்ஸ்பிரஸ்
* இந்தோர் – ஜம்மு தாவி மால்வா எக்ஸ்பிரஸ்
* பழைய தில்லி – ஜம்மு தாவி ஷாலிமார் எக்ஸ்பிரஸ்
* சென்னை சென்ட்ரல் – ஜம்மு தாவி அந்தமான் விரைவுவண்டி
* கன்னியாகுமரி – ஜம்மு தாவி ஹிமசாகர் எக்ஸ்பிரஸ்

## காட்சி மேடை

File:Night View of Jammu Tawi Railway Station2.jpg
File:Night View of Jammu Tawi Railway Station1.jpg
File:Station de Jammutavi.jpg|ஜம்மு தாவி தொடர்வண்டி நிலையம்
File:Jammu_Tawi_to_Delhi_-_Rail_side_views_01.JPG|பயணர் வரவேர்புப் பகுதி


## மேலும் காண்க

* ஜம்மு பரமுல்லா வழித்தடம்
* வடக்கு இந்திய இரயிவே
* சிறீநகர் தொடர்வண்டி நிலையம்

## சான்றுகள்

பகுப்பு:ஜம்மு மாவட்டம்
பகுப்பு:சம்மு காசுமீரில் உள்ள தொடருந்து நிலையங்கள்
அடர்குறை உலோகம்

**அடர்குறை உலோகம்** *(light metal)* என்பது ஒப்பீட்டளவில் மிகவும் குறைவான அடர்த்தி கொண்ட எந்த உலோகமும் அடர்குறை உலோகம் அல்லது இலேசான உலோகம் எனப்படும். குறிப்பிடத்தகுந்த பல சிறப்பான வரையறைகள் பரிந்துரைக்கப்பட்டாலும் அவற்றில் எதுவும் பரவலான வரவேற்பை பெறவியலவில்லை. மக்னீசியம், அலுமினியம் மற்றும் தைட்டானியம் ஆகிய மூன்று தனிமங்களும் அடர்குறை உலோகங்களாக கருதப்பட்டு வனிக முக்கியத்துவமும் பெற்றுள்ளன . அவற்றின் அடர்த்திகள் முறையே 1.7, 2.7 மற்றும் 4.5 கி/செ.மீ 3 19 முதல் 56 சதவீதம் அளவுக்கு இரும்பு, செப்பு போன்றனவற்றின் அடர்த்திகளோடு வேறுபடுகின்றன. இவற்றின் அடர்த்தி முறையே 7.9 மற்றும் 8.9 ஆகும்.

## இவற்றையும் காண்க
* அடர்மிகு உலோகம்

## மேற்கோள்கள்

பகுப்பு:தனிமக் குழுக்கள்
பகுப்பு:உலோகங்கள்
இராமன்

**இராமன்**  () அல்லது **ராம்** என்ற பெயர் பின்வரும் தலைப்புகளைக் குறிக்கலாம்.

* இராமாயணத்தின் நாயகன் - இராமர்
ராம், ராமா, ராமன் ஆகியவை ராமனை குறிக்கும் வெவ்வேறு பெயர்கள்.

* இந்திய விஞ்ஞானி சி. வி. இராமன்
# இராமர் கடவுள்

# ராம் மனோகர் லோகியா இந்திய பொதுவுடைமை அரசியல்வாதிகளின் ஆசான்
# ராம் நாராயண்  இந்துஸ்தானி இசைக்கலைஞர்
# ராம் கோபால் வர்மா இந்தியத் திரைப்பட இயக்குநர், எழுத்தாளர் மற்றும் தயாரிப்பாளர்
# ராம் ஸ்ரீராம்  கூகுள் இணயதள முதல் முதலீட்டாளர்களில் ஒருவர்
# ராம் ஜெத்மலானி  இந்தியாவின் முன்னணி வழக்கறிஞர் மற்றும் அரசியல்வாதி
# ராம் பரன் யாதவ் நேபாள அதிபர்
# குரு ராம் தாஸ் நான்காம் சீக்கிய மதகுரு
# நரசிம்மன் ராம் (என். ராம்) த இந்து ஆங்கில நாளிதழின் முதன்மை ஆசிரியர்
# பிரசாத் ராம் எட்னோவோ நிறுவனத்தின் நிறுவனர்

ராமா என்ற பெயரில் உள்ள கட்டுரைகள்:

ராமன் என்ற பெயரில் தொடங்கும் கட்டுரைகள்:
*ராமன் அப்துல்லா
*ராமன் எத்தனை ராமனடி
*ராமன் சிங்
*ராமன் சுப்பா ராவ்
*ராமன் தேடிய சீதை
*ராமன் தேடிய சீதை (2008 திரைப்படம்)
*ராமன் பரசுராமன்
*ராமன் லம்பா

ராம என்ற சொல்லில் தொடங்கும் கட்டுரைகள்:
*ராமாபுரம் (பிரகாசம் மாவட்டம்)
*ராமாயணமா கீமாயணமா (நூல்)
*ராமாயணம்
*ராமாயி வயசுக்கு வந்துட்டா
*ராமாவரம், சென்னை
*ராமபத்ராபுரம்
*ராமப்பிரியா
*ராமமூர்த்தி
*ராமராஜன்
*ராமலிங்க சுவாமிகள் (திரைப்படம்)

## வேறு
### திரைப்படம்
# ராம் (திரைப்படம்) 2005ல் தமிழில் வெளிவந்த திரைப்படம்
# ஹே ராம் 2000ல் வெளிவந்த திரைப்படம்

### கணிணி
# நேரடி அணுகல் நினைவகம் (குறுஞ்சொல் RAM)
கண்வில்லை

**கண்வில்லை** என்பது, தொலைநோக்கிகள், நுண்நோக்கிகள் போன்ற ஒளியியல் கருவிகளில் பயன்படுகின்ற ஒருவகைக் கண்ணாடி வில்லை ஆகும். மேற்படி கருவிகளூடாகப் பார்க்கும்போது கண்ணுக்கு அண்மையில் மேற்சொன்ன வகை வில்லைகள் இருப்பதால், *கண்வில்லை* என்னும் பெயர் ஏற்பட்டது. கருவிகளில் உள்ள பொருள்வில்லை பார்க்கப்படும் பொருளில் இருந்து வரும் ஒளியைச் சேகரித்து அடுத்த பக்கத்தில் ஒரு விம்பத்தை உருவாக்கும். கண்வில்லை இந்த விம்பத்தைப் பெருப்பித்துக் காட்டுகிறது. கிடைக்கும் உருப்பெருக்கத்தின் அளவு கண்வில்லையின் குவியத் தூரத்தில் தங்கியுள்ளது.

## மேற்கோள்கள்

பகுப்பு:தொலைநோக்கிகள்
பகுப்பு:வில்லைகள்
கெப்லர்-452

**கெப்லர்-452** (*Kepler-452*) என்பது புவியில் இருந்து 1,400 ஒளியாண்டுகள் தொலைவில் சிக்னசு விண்மீன் குழாமில் அமைந்துள்ள ஒரு ஜி-வகை விண்மீன் ஆகும். இது நமது சூரியனை ஒத்த வெப்பநிலையைக் கொண்டிருந்தாலும், 20 விழுக்காடு அதிக பிரகாசமும், 3.7 விழுக்காடு நிறை, 11 விழுக்காடு அதிக விட்டமும் கொண்டதாகும். இதன் ஈர்ப்பு விசை 4.32±0.09 செகிசெ. இது சூரியனை விட 1.5 பில்லியன் வயதில் கூடியதும், 6 பில்லியன் ஆண்டுகள் வயதும் கொண்டது.

இது குறைந்தது ஒரு கோளைக் கொண்டுள்ளது. கெப்லர்-452பி புறக்கோள் 2015 சூலையில் கெப்லர் விண்கலத்தினால் கண்டுபிடிக்கப்பட்டதை நாசா நிறுவனம் 2015 சூலை 23 இல் உறுதிப்படுத்தயது.

## மேற்கோள்கள்

பகுப்பு:ஜி-வகை முதன்மை ஒளிர்வுப்பட்டை விண்மீன்கள்
பகுப்பு:சிக்னசு (விண்மீன் குழாம்)
அமிடோசன்

வேதியியலில் **அமிடோசன்** (*Amidogen*) என்பது ஒரு தனி உறுப்புச் சேர்மமாகும். நைட்ரசன், ஐதரசன் தனிமங்கள் சேர்ந்து உருவாகும் இச்சேர்மத்தின் மூலக்கூற்று வாய்பாடு NH2  ஆகும். அமினோத் தொகுதியின் ஓர் உறுப்பினரான இச்சேர்மம், ஓர் ஐதரசன் நீக்கப்பட்ட அமோனியாவாகக் கருதப்படுகிறது. பீனெத்திலமீன்கள் போன்ற பல சேர்மங்களில் ஒரு பகுதிப்பொருளாகவும் அமிடோசன்  காணப்படுகிறது. இதுவரையில் இச்சேர்மம் தனிநிலையில் தனிமைப்படுத்தப்படவில்லை.

## மேற்கோள்கள்

பகுப்பு:நைதரசன் சேர்மங்கள்
பகுப்பு:ஐதரசன் சேர்மங்கள்
வரைகலை செயற்பகுதி

**வரைகலை செயற்பகுதி**  (*graphics processor unit*, GPU), அல்லது **காட்சி செயற்பகுதி** (*visual processor unit*, VPU) என்பது ஒரு தனித்த மின்னணுச் சுற்றினால் வடிவமைக்கப்பட்டது. இது காட்சி மற்றும் வரைகலைகளைக் கையாள்வதற்கும், கணினியின் நினைவாற்றலை முடுக்கி, படங்களை ஒரே சட்டத்தினுள் விரைவாக உருவாக்கி காட்சிப்படுத்தவும் உதவுகிறது. நவீன காலங்களில் பதிகணினிகள், மேசைக்கணினிகள், அலுவலக கணினிகள், விளையாட்டுக் கணினிகள், நுண்ணறிபேசிகள் மற்றும் அலைபேசிகள் ஆகியனவற்றில் வரைகலை செயற்பகுதி பொருத்தப்பட்டுள்ளது. இதன் உதவியால் கணினி வரைகலை மற்றும் பட செயலாக்கங்கள் எளிமையாக, விரைவாக, தெளிவாக, நுட்பமாக செய்திட இயலும். மேலும், மையச் செயற்பகுதியினால் எளிதாக செய்ய இயலாத இணை செயலாக்க முறைகளை, கையாள முடியாத மிகப்பெரிய தரவுகளை, இதன் உதவியால் எளிதாக கையாள முடியும். ஒரு கணினியின் காணொளிப் பகுதியிலோ, தாயகப்பலகையிலோ அல்லது தனித்த ஒருமித்த சுற்றுகளாகவோ, வரைகலை செயற்பகுதி காணக் கிடைக்கும்.

வரைகலை செயற்பகுதி என்ற பதம் என்விடியா என்ற நிறுவனத்தால் 1999-ம் ஆண்டு அறிமுகப்படுத்தப்பட்டது. இந்நிறுவனமே, உலகின் முதல் வரைகலை செயற்பகுதியான GeForce 256-ஐ அறிமுகம் செய்து, விற்பனை செய்ய ஆரம்பித்தது. இச்செயற்பகுதியானது ஒற்றைச் சில்லுடைய செயலியால் ஒருங்கிணைக்கப்பட்டது. இது உருமாற்றுதல், துண்டாக்குதல், ஒளியமைத்தல் போன்ற செயல்களைச் செய்ய வல்லது. இச்செயற்பகுதியில் இருக்கும் ஒழுங்கமைவுப் பொறியால் 1 கோடி பல்கோணஙகளை ஒரு நொடியில் கையாள முடியும்.

""VPU"" என்ற பதம், ATI Technologies என்ற நிறுவனத்தால் 2002-ஆம் ஆண்டு Radeon 9700 என்ற செயற்பகுதியை விற்பனைக்கு அறிமுகம் செய்தபொழுது உருவாக்கப்பட்டது.

## வரலாறு

### 1980

## மேற்கோள்கள்

பகுப்பு:அமெரிக்கக் கண்டுபிடிப்புகள்
காட்மியம் குளோரைடு

**காட்மியம் குளோரைடு** *(Cadmium chloride)* என்பது காட்மியம் மற்றும் குளோரின் என்ற இரு தனிமங்கள் இணைந்து CdCl2   என்ற மூலக்கூற்று வாய்ப்பாடுடன் உருவாகும் ஒரு வேதிச் சேர்மமாகும்.  நீரையுறிஞ்சும் தன்மை கொண்ட இத்திடப்பொருள் நீரில் நன்றாகவும் ஆல்ககாலில் சிறிதளவும் கரைகிறது. இச்சேர்மம் ஒரு அயனிச் சேர்மமாகக் கருதப்பட்டாலும் கணிசமான அளவுக்கு சகப் பிணைப்புப் பண்புகளையும் பெற்றுள்ளது. காட்மியம் குளோரைடின் படிகவமைப்பு இருபரிமாண அயனி அடுக்குகளால் உருவாக்கப்பட்டுள்ளது. பிற படிகவமைப்புகளை விளக்குவதற்கு ஏற்ற சரியான முன்மாதிரியாகவும் இது அமைகிறது. CdCl2.H2O மற்றும் CdCl2.5H2O என்ற இருவேறு படிகவமைப்புகளிலும் காட்மியம் குளோரைடு காணப்படுகிறது.

## அமைப்பு

சாய்சதுரம் சார்ந்த சீரொழுங்கில் காட்மியம் குளோரைடு படிகங்களாக உருவாகிறது. காட்மியம் அயோடைடும் இதே சீரொழுங்கில் அமையப்பெற்ற படிகங்களாக உருவாகும் சேர்மமாகும். இரு சேர்மங்களிலும் உள்ள தனி அடுக்குகள் ஒரேமாதிரியாக அமைந்துள்ளன. ஆனால காட்மியம் குளோரைடில் உள்ள குளோரைடு அயனிகள் நெருக்கப் பொதிவு சமகோள அணிக்கோவைகளைக் கொண்டுள்ளன. ஆனால் காட்மியம் அயோடைடில் அயோடின் அயனிகள் அறுகோண நெருக்கப் பொதிவு அணிக்கோவைகளக அடுக்கப்பட்டுள்ளன.

## வேதிப்பண்புகள்

தண்ணீர் மற்றும் முனைவுக் கரைப்பான்களில் காட்மியம் குளோரைடு நன்றாகக் கரைகிறது. தண்ணீரில் அவ்வாறு அதிகமாகக் கரையும் போது அணைவு அயனியான  [CdCl4]2  அயனியும் உருவாகிறது. இத்தகையப் பண்பினால் காட்மியம் குளோரைடு ஒரு {[லூயி அமிலம்|மென் லூயி அமிலமாக]] உள்ளது

:CdCl2 + 2 Cl− → [CdCl4]2− . 

பெரிய நேர்மின் அயனிகளுடன் எனில், முக்கோண இரட்டைப்பட்டைக்கூம்பு [CdCl5]3− அயனியாகத் தனித்துப்பிரிக்க இயல்கிறது.

## தயாரிப்பு

நீரற்ற குளோரின் அல்லது ஐதரசன் குளோரைடு வாயுவை காட்மியம் உலோகத்துடன் சேர்த்து சூடுபடுத்துவதன் மூலமாக நீரற்ற காட்மியம் குளோரைடைத் தயாரிக்க முடியும்.

: Cd + 2 HCl → CdCl2 + H2

நீரேற்று காட்மியம் குளோரைடைத் தயாரிக்க காட்மியத்துடன் அல்லது காட்மியம் ஆக்சைடுடன் அல்லது காட்மியம் கார்பனேட்டுடன் ஐதரோ குளோரிக் அமிலத்தைச் சேர்த்து வினைபுரியச் செய்து தயாரிக்கலாம். 

## பயன்கள்

காட்மியம் சல்பைடு என்ற காட்மியம் மஞ்சள் நிறமியைத் தயாரிக்கக் காட்மியம் குளோரைடு பயன்படுகிறது. இந்நிறமி ஓர் அற்புதமான மஞ்சள் நிறத்திலான நிலையான கனிம் வேதியியல் நிறமியாகும்.

: +  →   + 2 HCl

ஆய்வகங்களில் கரிமக் காட்மியச் சேர்மங்கள் தயாரிப்பில் நீரற்ற காட்மியம் குளோரைடு பயன்படுகிறது. இவ்வகைச் சேர்மங்கள் R2Cd என்ற பொதுவமைப்பில் சேர்மங்களை உருவாக்குகின்றன. இங்கு R என்பது ஓர் அரைல் அல்லது ஒரு முதன்மை ஆல்க்கைல் குழுவாக இருக்கும். இவை அசைல் குளோரைடுகளில் இருந்து கீட்டோன்களைத் தொகுப்பு முறையில் தயாரிக்க முன்னர் பயன்படுத்தப்பட்டன.:

: + 2 RMgX →  +  + 

: + R'COCl → R'COR + 

இத்தகைய செயலிகள் பின்னர் இவற்றைவிடக் குறைவான நச்சுத்தன்மை கொண்ட கரிமச்செப்பு சேர்மங்களால் இடப்பெயர்ச்சி செய்யப்பட்டன. 
ஒளிநகல், சாயத்தொழில் மற்றும் மின்முலாம் பூச்சு போன்றவற்றுக்காகவும் காட்மியம் குளோரைடு பயன்படுத்தப்படுகிறது.
 
## மேற்கோள்கள்

## வெளி இணைப்புகள்
*International Chemical Safety Card 0116
*IARC Monograph "Cadmium and Cadmium Compounds" 
* National Pollutant Inventory - Cadmium and compounds 

பகுப்பு:காட்மியம் சேர்மங்கள்
பகுப்பு:குளோரைடுகள்
பகுப்பு:உலோக ஆலைடுகள்
நிலாவரை

**நிலாவரை** (*Nilāvarai*) இலங்கையின் யாழ்ப்பாண மாவட்டத்தில் புத்தூரில் இருக்கும் ஒரு கிராமமாகும். இந்த இடத்தில் இயற்கையாக அமைந்த நிலக்கீழ் நீர்க் கிணறு ஒன்று இருப்பதனால் பிரசித்தி பெற்ற இடமாக இருக்கிறது. இந்தக் கிணற்றின் ஆழத்திலே 'நிலாவரை' (நிலா வரைக்கும்) என்று கூறிவந்து, அதுவே இந்த இடத்தின் பெயராகவும் அமைத்ந்துவிட்டது. இந்தக் கிணற்றில் நீர் என்றும் வற்றாமல் இருப்பதுடன், அருகிலுள்ள வேளாண்மைக்கு நீர்ப்பாசன உதவி வழங்கும் இடமாகவும் இருக்கின்றது. யாழ் மாவட்டத்தில் இடிகுண்டு என்ற இயற்கையான வேறொரு நிலக்கீழ் நீரூற்று ஒன்றும் உள்ளது.

## மேற்கோள்கள்

## வெளி இணைப்புகள்
*‘நிலாவரை’ புதிர் அவிழ்ந்தது, தமிழ் மிரர், 2017 ஓகஸ்ட் 3

பகுப்பு:யாழ்ப்பாண மாவட்டம்
பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
ஆர்கான் புளோரோவைதரைடு

**ஆர்கான் புளோரோவைதரைடு** *(Argon fluorohydride )* என்பது HArF என்ற மூலக்கூற்று வாய்ப்பாடுடன் உள்ள ஒரு வேதிச் சேர்மமாகும். மூலக்கூறு வாய்ப்பாடு ArHF என்றும் எழுதப்படுவதுண்டு. ஆர்கானின் வேதியியல் சேர்மமான இதன்பெயர் வேதியியல் முறைப்படி புளோரிடோவைதரிடோ ஆர்கான் அல்லது ஐதரோபுளோரைடு ஆகும்.

## கண்டுபிடிப்பு
முதல் ஆர்கான் சேர்மத்தைக் கண்டறிந்த பெருமை பின்னிய நாட்டைச் சேர்ந்த மார்க்கு இராசனென் தலைமையிலான விஞ்ஞானிகள் குழுவினருக்கேச் சேரும் . 2000 ஆம் ஆண்டின் ஆகத்து 24 ஆம் நாளில் நேச்சர் என்ற இதழில்  ஆர்கான்புளோரோவைதரைடு கண்டுபிடிப்பை அவர்கள் வெளியிட்டனர்.

## தொகுப்பு முறைத் தயாரிப்பு
சீசியம் அயோடைடு மேற்பரப்பில் – 265 பாகை செல்சியசு வெப்பநிலையில் ஆர்கான் மற்றும் ஐதரசன் புளோரைடு இரண்டையும் சேர்த்து கலவையை புற ஊதாக்கதிர் கதிர்வீச்சுக்கு காட்சிப்படுத்தினால் ஆர்கான் புளோரோவைதரைடு உருவாகிறது. இக்கதிர்வீச்சு வளிமங்கள் இணைவதற்கு உதவுகிறது.

இத்தொகுப்பு வினையின் விளைவாகத் தோன்றும் கலவையில் வேதிப் பிணைப்புகள் உள்ளதை அகச்சிவப்பு நிறமாலை உறுதிப்படுத்துகிறது. ஆனாலும் அவை வலிமையற்ற பிணைப்புகளாக உள்ளன. இப்படியாக,  மிகைமூலக்கூறோ அல்லது ஆர்கான் மற்றும் ஐதரசன் வாயுக்களின் கலவையோ அல்லாமல் ஆர்கான் புளோரோவைதரைடு உருவானது. இச்சேர்மத்தின் வேதிப்பிணைப்புகள் – 256 பாகை செல்சியசு வெப்பநிலைக்குக் கீழாக இச்சேர்மத்தை வைத்திருந்தால் மட்டுமே நிலைப்புத்தன்மையுடன் காணப்படுகின்றன. மாறாக இவ்வெப்பநிலைக்கு மேற்பட்டால் இச்சேர்மம் ஆர்கான் மற்றும் ஐதரசன் புளோரைடாகச் சிதைவடைகிறது.

## மேற்கோள்கள்

## உசாத்துணை
*

பகுப்பு:புளோரைடுகள்
பகுப்பு:அலோக ஆலைடுகள்
பகுப்பு:ஆர்கான் சேர்மங்கள்
பகுப்பு:ஐதரசன் சேர்மங்கள்
இச்சாசி அரபி எழுத்துமுறை

**இச்சாசி** அல்லது **ஃகிச்சாசி** எழுத்துமுறை (  **'), என்பது அரபி மொழியின் பழைய எழுத்துமுறைகளுள் ஒன்று. இது [[அரேபியா]]வில் [[மெக்கா]], [[மெதினா]] ஆகிய நகரங்கள் அடங்கிய எச்சாசு அல்லது ஃகெச்சாசுப் (Hejaz) என்னும் பகுதியில், [[இசுலாம்]] சமயம் தோற்றம் பெற்ற காலப்பகுதியில் (கி.பி 7 ஆம் நூற்றாண்டு) வழக்கிலிருந்த எழுத்துமுறைகளுள் ஒன்று. மற்ற அரபி எழுத்துமுறைகள் ''மசுக்கு'' (Mashq), ''குஃபிக்கு'' (Kufic) ஆகியவையாகும். [[நபிகள் நாயகம்]] வாழ்ந்த காலத்தில் இச்சாசி எழுத்துமுறையில் ஆட்டுத்தோலில் எழுதப்பட்ட [[திருக்குரான்|திருக்குரானின்]] இரண்டு பக்கங்கள் கிடைத்துள்ளன 

இவ்வெழுத்துமுறை மற்ற அரபு எழுத்துமுறைகளை ஒப்பிடும்பொழுது குறிப்பிட்டவகையில் கோண அமைப்புடன் இருக்கும். இதில் புள்ளிகளோ ஒட்டுக்குறிகளோ ஏதும் காணப்படுவதில்லை. மெய்யொலியைக் குறிக்கும் எழுத்துகள் மட்டுமே இருக்கின்றன.


**மாயீல்''' ( (="சாய்வு") எழுத்து என்பது இச்சாசி எழுத்துமுறையின் அழகெழுத்து  வகை ஆகும். திருக்குரானின் பழைய படிகள் இவ்வெழுத்துமுறையில் காணப்படுகின்றன. இச்சாசி என்றும் மாயில் என்றும் இரண்டு விதமாகவும் இது அழைக்கப்படுகின்றது.

## அடிக்குறிப்புகளும் மேற்கோள்களும்


## வெளியிணைப்புகள்
* பிரித்தானிய நூலகம் MS. Or. 2165 மாயீல் எழுத்தில் எழுதிய முற்கால திருக்குரான் சுவடி,  கி.பி. 7-ஆவது 8-ஆவது நூற்றாண்டு
* பிரித்தானிய நூலகம் MS. Or. 2165 (பிரித்தானிய நூலகம்)
* குவைத்தில் உள்ள தெரேக்கு இராசாப்பு அருங்காட்சியகத்தில் (Tareq Rajab Museum) உள்ள மாயீல் சுவடி .
* சன்னாவில் உள்ள பெரும் மசூதியில் கண்டெடுக்கப்பட்ட இச்சாசி எழுத்துமுறையில் உள்ள பக்கம் 
* வாத்திகனில் உள்ள வாத்திகன் நூலகத்தில் இருக்கும் மக்கான் இச்சாசி எழுத்தில் உள்ள சுவடியின் துண்டு

பகுப்பு:எழுத்து முறைகள்
பகுப்பு:அரபு மொழி
பகுப்பு:ஹிஜாஸ் பிராந்தியம்
சிவப்புக் காட்டுக்கோழி

**சிவப்புக் காட்டுக்கோழி** (*red junglefowl*, *Gallus gallus*) என்பது ஆசியக் கண்டத்தைச் சேர்ந்த காடுகளில் வசிக்கும் ஒரு கோழியாகும். இது நாட்டுக்கோழியின் மூதாதையாகும். இக்கோழிகள் இமயமலை அடிவாரத்திலிருந்து தெற்கே மத்திய பிரதேசம் வரை பரவியுள்ளன.

## மேற்கோள்கள்

பகுப்பு:இந்தியப் பறவைகள்
பகுப்பு:தீவாய்ப்பு கவலை குறைந்த இனங்கள்
பகுப்பு:காட்டுக்கோழி
பகுப்பு:வங்காளதேசப் பறவைகள்
பகுப்பு:இந்தோனேசியப் பறவைகள்
சிக்னசு (விண்மீன் குழாம்)

**சிக்னசு** (*Cygnus*,  என்பது பால் வழியின் தளத்தில் அமைந்துள்ள ஒரு வடக்கு விண்மீன் குழாம் ஆகும். இதன் பெயர் அன்னம் என்பதன் இலத்தீனாக்கப்பட்ட கிரேக்கச் சொல்லில் இருந்து எடுக்கப்பட்டது. 2ஆம் நூற்றாண்டைச் சேர்ந்த வானியலாளர் தொலமியினால் பட்டியலிடப்பட்ட 48 விண்மீன் குழாம்களில் சிக்னசும் ஒன்றாகும். அத்துடன், நவீன காலத்தின் பட்டியலிடப்பட்டுள்ள 88 விண்மீன் குழுக்களில் சிக்னசும் ஒன்றாகும்.

இரவில் வானில் தோன்றும் பிரகாசமான விண்மீன்களில் ஒன்றான தெனெப் சிக்னசு விண்மீன் குழாமிலேயே அமைந்துள்ளது. இக்குழ்வில் உள்ள என்.எம்.எல் சிக்னி தற்போது அறியப்பட்டுள்ள மிகப் பெரும் விண்மீன்களில் ஒன்றாகும்.

## மேற்கோள்கள்

## வெளி இணைப்புகள்

* The Deep Photographic Guide to the Constellations: Cygnus
* Northern Cygnus Mosaic Pan and Zoom In on deep sky objects in Cygnus.
* The clickable Cygnus 
* Star Tales – Cygnus
* 4 Cygni Nebula 
* Cygnus Constellation at Constellation Guide


பகுப்பு:விண்மீன் குழாம்கள்
கன்னியாகுமரி அதிவேக விரைவுத் தொடருந்து

**கன்னியாகுமரி அதிவேக விரைவு வண்டி** (Kanniyakumari Superfast Express) இந்திய இரயில்வேயின் தென்னக இரயில்வே மண்டலத்தினால் இயக்கப்படும் ஒரு அதிவேக விரைவுவண்டி. இது கன்னியாகுமரி - சென்னைக்கு இடையே தினமும் இரு வழியிலும் இயக்கப்படுகின்றது. இது ஓரிரவு தொடருந்து சேவையாகும்; மாலையில் புறப்பட்டு மறுநாள் காலையில் சேருமிடத்தை அடையும்.

## குறியீடு
சென்னை - கன்னியாகுமரி தொடருந்துப் பயணத்திற்கு 12633 தொடருந்து குறியீடும், கன்னியாகுமரி - சென்னை தொடருந்துப் பயணத்திற்கு 12634 தொடருந்து குறியீடும் வழங்கப்பட்டுள்ளது.

* * 'சென்னை எழும்பூர் - கன்னியாகுமரி *(12633)* '

## கால அட்டவணை

 

## பெட்டிகளின் வரிசை



இந்த வண்டியில் மொத்தம் 21 பெட்டிகள் உள்ளது.

இந்த வண்டியில் 21 பெட்டிகள் உள்ளது

## மேற்கோள்கள்

பகுப்பு:தமிழகத்தில் தொடருந்து போக்குவரத்து
பகுப்பு:இந்திய விரைவுவண்டிகள்
பகுப்பு:தென்னக இரயில்வே தொடர்வண்டிகள்
பகுப்பு:கன்னியாகுமரி மாவட்டத்தில் போக்குவரத்து